
1849. Vuk Karadžić objavljuje tekst "Srbi svi i svuda" (velikosrpske 
jezikoslovno-dijalekatske teze temeljene na filološkim idejama 
Kopitara), dio knjige "Kovčežić za istoriju jezik i običaje Srba sva 
tri zakona" 


1852. Novosadski "Serbski dnevnik"-provokativni članak u kojemu 
ponavlja Karadžićeve teze ("..na žalost svakoga, koi misli da Hervati serbskim 
jezikom pišu i pisati žele...") 


1852. 18. kolovoza-oštra reakcija Ante Starčevića u "Narodnim 
novinama" ("I zbilja koji je to jezik srbski ? Je li možda onaj koji 

se nalazi u nekoliko stara kirilska rukopisa ? Neka budi čiji mu 

drago, hervatski nije. Je li onaj kojim je tiskana perva kirilska 

necerkvena knjiga oko polovice prošloga 18. vieka-tj. kojime je pisan 

prevod Stematografije Ilirske od našega Vitezovića ? Je li to onaj 
jezik, kojim je pisao n.p. Raić i još nekoliko kirilovaca, kojime je 

U kirilici izašao naš Gundulić ? Mi ni taj jezik ne priznajemo za 

jezik hervatski, neka si ga posvoji, kome se hoće..."), 


https://archive.org/details/starcevic-odgovor-sroskom-dnevniku 


1852. "Beogradske novine" napadaju u broju 91. Starčevićev članak 
(pogrješno ga atribuirajući Ljudevitu Gaju) "...općina dubrovačka pisala 
(je) onim' ezikom koim' su pisala srbska kralevstva ...... Naumivši g. 
Ljudevit Gaj utamaniti srosko ime, pa nemogući ilirstvom to izvršiti, 
sad se podiže da nas pohrvati, izrekom' govoreći da i oni pisci koi se 
za Srbe drže, treba da nastave pisati izobraženim' ezikom' 
hrvatskim....veće uvrede my nemožemo zamisliti od' ove: reći narodu 
koemu da ga nema niti ga e igda bylo" 


1852. U "Narodnim novinama" br. 221 Starčević piše članak "Odgovor 
Serbskome Dnevniku i Beogradskim Novinama". Tu izjavljuje da je on, a 
ne Gaj autor inkriminiranoga članka, te nastavlja "..Šafaržikovo 
djelo, koje preporučaju Beogradske Novine, mogao bi preporučiti za 
zamatanje papira, duhana, sira i sličnih stvarih..". Zatim tvrdi da 
srpski narod ni sam ne zna kako se zove, jer su u porabi nazivi Srb, 
Srbljin, Srbalj, Srbijanac, Srbljanin..."Pod imenom ilirskim radili su 
Hervati, kako i vazda, više za druge nego li za se, zamučali su mnogo, 
što zamučati ne bi bili imali. To su Hervati radili u ime ljubavi i 
sloge bratinske: a kad je na to došlo da svak za svojom žlicom gleda, 
budite uvereni, da se Hervati ni s kim neće kladati.." 


1852. 3. studenoga- Gaj objavljuje "Izjavljenje radi Starčevićevih 
člankah o Serbima i serbskom jeziku" u kojima ponizno pokušava 
afirmirati ilirske fantazije ("braća Srbi...temelj jugoslavenske ili 
ilirske narodnosti..") 


1852. 18. studenoga u "Nevenu" Mirko Bogović objavljuje pomirljiv 
članak "Njekoliko iskrenih riečih". Po Bogoviću, čitavu problematiku 
bi trebalo raspraviti na drugom mjestu, u književnim časopisima 
"Kolu", "Dubrovniku" ili u kakvoj brošuri. 


1853. "Serbski letopis" u 2. broju objavljuje oštar napadaj na 
Starčevića na preko 50 stranica. Tvrdi da " ioš' niko nikada srbskij 
narod' naružio nije" kao Starčević. Autor članka Jovan Subotić piše 
"narodi koi' imaju edan' ezyk' esu edan' narod'. Ovo e taka istina, 
kao dvaput' dva čet'ri."..."Dakle: dalmatinski Hrvati, koi edan' ezyk' 

sa Srbl'ima imaju, esu edan' narod' sa Srb'lima i: dalmatinski Hrvati, 
i panonski Hrvati budući da nemaju edan' ezyk', nisu edan' narod". To 
est: dalmatinski Hrvati nisu upravo Hrvati nego su Srbl'i."...."Pa tako 
i sa samym' Vama g. Starčeviću. | Vy kažete da ste štokavac', pa 
nećete da se zovete Srbinom', nego volite prie ceo narod pohrvatiti, 
nego se nareći onym' što este.".... 

Nakon spomenutoga članka nije bilo odmah reakcija s hrvatske strane, 
ali je bilo bjelodano da ovo nije tolerantan način raspre na koju je 
pozivao Bogović. No, neizravne su reakcije bile vidljive: Matica 
ilirska je na sjednici 16. prosinca 1853. donijela zaključak da kao 
izdavač časopisa "Neven" urednik spomenute tiskovine ima svugdje 
ilirsko ime zamijeniti hrvatskim. 


1856. U časopisu "Neven" izlazi ključni članak Bogoslava Šuleka "Srbi 
i Hrvati", na preko 30 stranica. Trijeznim se pristupom u kojemu je 
kombinirana povijest, književnost i filologija pobijaju velikosrpski 
stavovi. "Tko želi zanijekati egzistenciju jednomu narodu, taj treba 
da se dobro naoruža razlozima vođenim iz naravi stvari i 
svjedočanstvima vjere dostojnih povjesnika". Primorski pisci nazivaju 
svoj jezik hrvatskim, tvrdi Šulek te citira desetak i više 
djela u kojima se spominje u naslovu hrvatsko ime. Naprotiv, ne može 
se naći knjiga pisana glagoljicom ili latinicom u kojoj bi pisac svoj 
jezik zvao srpskim, pače i knjige pisane bosanskom ćirilicom zovu svoj 
jezik hrvatskim ili slovinskim. Uostalom-kako bi ga hrvatski pisac i 
mogao nazvati srpskim, kada su u ono doba sve do najnovijega vremena 
Srbi pisali smjesom crkvenoga, ruskoga i srpskoga jezika, dok je 
štokavski jezik "sve do ovoga vijeka samo kod Hrvata cvatio". 


1857. Srpski filolog Đuro Daničić izdaje veću raspravu "Razlike između 
ezika Srbskog' i Hrvatskog" u kojoj ističe tri bitne osobine koje 
dijele čakavski dijalekt od štokavskog. Po Daničiću, osnovne bi 

razlike bile u tome što bi Srbi imali glas "đ", a Hrvati "j", što bi 
Srbi znali za novo jotovanje, a Hrvati ne, te što bi Srbi pretvarali 
dočetno -I u -o (govoril/govorio). 
Ta analiza nije zadovoljila nikoga. 


1858. Karadžić-Klunova anketa. Vuk Karadžić preko u slovenskoj 
javnosti omrznutoga pisca Vincenta Kluna pokušava provesti anketu o 
rasprostranjenosti narječja. Pitanje je :" Da li narječje istrijansko 
spada u slovensko ili ilirsko narječje ? U kojim su krajevima 
Slovenci, u kojima Hrvati ?". Zbog više čimbenika (Klunova reputacija 
njemačkoga plaćenika, zaobilaženje Hrvata u pitanjima koje se tiču 
njih,..) taj pokušaj ankete izaziva opću osudu u hrvatskoj javnosti. 


1861. 1. lipnja Vuk Karadžić u listu "Vidovdan" objavljuje članak 
"Srbi i Hrvati" u kojemu ponavlja svoje prijašnje teze iz "Kovčežića", 
ne pokušavši pobiti Šulekove tvrdnje. Jedino je dao iskrivljeno 
tumačenje Šulekovih teza prema kojima je ovaj, tobože, tvrdio da su 
čakavci potomci Slavena koji su obitavali na tim područjima prije 
doseobe Hrvata- što Šulek nikad i nije tvrdio. Nakon ponavljanja 
modificirane Kopitareve teze o nacionalonoj trodiobi po narječjima, 
jedino je rezignirano zaključio "..Ako Hrvatski rodoljupci ne pristaju 
na ovu razumu osnovanu diobu,..nego da se podijelimo po zakonu ili 
vjeri: ko je god zakona Grčkoga ili istočnoga onaj se makar gdje 
stanovao neće odreći Srpskog imena, a od onijeh koji su zakona 
Rimskoga neka kaže da je Hrvat koji god hoće.." 


1863. "Narodne novine" u članku nadnevka 21. veljače prenose članak 
Josipa Miškatovića u kojemu se indignirano odbacuju sve Karadžićeve 
tvrdnje."Prema "Vidov-danu" doći će do opće sloge ako se ostavlja 

Dalmaciji i Slavoniji na volju hoće li se spojiti s Trojednom 
kraljevinom, a u pravo je Dalmacija bila kolijevka Hrvata....... Nisu 
Hrvati počeli s tom polemikom, nego su nakon mnogih žestokih navala 
uzeli oružje obrane.".."Danas isti oni Hrvati koji su prije zastupali 
ilirstvo brane hrvatstvo...za Bachova apsolutizma Hrvati su se uvjerili 
da ne valja po zraku ilirske kule graditi, već treba na temelju svoje 
historije i svojih prava razvijati svoje političko biće". 


1863. 20. ožujka Vuka Karadžić u "Pozoru" obajvljuje "Očitovanje" u 
kojemu piše da je govorio o Srbima općenito (von den Serben 
ueberhaupt) kada je napisao "Srbi svi i svuda" 

Svoju dijalekatsko-nacionalnu razdiobu nije spomenuo. Taj Karadžićev, 
za života posljednji članak o odnosima Hrvata i Srba ostao je u 
cijelosti na crti njegovih teze iz "Kovčežića". 


1864. U godini Karadžićeve smrti hrvatski filolog Vatroslav Jagić u 
članku "Iz prošlosti hrvatskog jezika" je pokazao "da ono što zovu 
narječjem čakavskim i štokavskim nije prava razlika među narodom 
Hrvatskim i Srbskim", te smatra da je čakavština "stariji odsjek onoga 
drugačijega narječja koje dolazi pod imenom štokavštine". 


1867. Đuro Daničić objavljuje raspravu "Ć i Đ u istoriji slavenskih 
jezika" (Rad JAZU, sv. 1., str. 106-123) u kojoj mijenja svoje 
prijašnje stavove o naravi čakavskoga i štokavskoga narječja, te 
filološkom analizom dolazi do parcijalnoga rješenja o fonemu "j" u 
čakavštini, te "4" u štokavštini. Tvrdi da se ne može reći da su samo 
Hrvati čakavci, te da nije istina da je štokavski dijalekt samo 
srpski, već da postoji velik broj Hrvata štokavaca, a tu spada i 
književnost pisana štokavski više stoljeća. 


POVIJEST HRVATSKOG JEZIKA, https://www.youtube.com/watch?v=ovDbOYPidPU 


